Мастак распавёў, што “аж да Гаагі” будзе працягваць змагацца супраць дыскрымінацыйнай русіфікацыі айчыннай сістэмы народнай адукацыі і абуральных дзеянняў суддзі Людмілы Лапо, каторая нягледзячы на ягоныя неаднаразовыя патрабаванні катэгарычна адмовілася весці судовы працэс на дзяржаўнай беларускай мове. Паводле слоў мастака, пад час закратавання ён знаходзіўся ў адной камеры з забулдыгамі, што не перашкодзіла яму займацца творчасцю і распрацаваць шэраг новых скульптурных кампазіцый.